“เอเอ็มอี เทคโนโลยีฯ” จ่อยื่นไฟลิ่งพร้อมเทรด mai ระดมทุนขยายธุรกิจ
บริษัท เอเอ็มอี เทคโนโลยี จำกัด (มหาชน) หรือ AME พร้อมเตรียมยื่นไฟลิ่งขอเสนอขายหุ้นสามัญเพิ่มทุนให้แก่ประชาชนเป็นครั้งแรก (ไอพีโอ) จำนวน 60 ล้านหุ้น ต่อสำนักงาน ก.ล.ต. นำเงินไปใช้ในการขยายธุรกิจ พัฒนาคอนเท้นท์ใหม่ๆ พร้อมบุกตลาดอี-คอมเมิร์ซ ผ่านแอพฯ Mshopping และขยายการลงทุนไปยังตลาด AEC คาดว่าจะเข้าเทรดในตลาดหลักทรัพย์ เอ็ม เอ ไอ (mai) 
14 ก.ย. 2558


นายบัญชา จันทรอมรกุล ประธานเจ้าหน้าที่บริหาร บริษัท เอเอ็มอี เทคโนโลยี จำกัด (มหาชน) หรือ AME และนายนิมิต วงศ์จริยกุล กรรมการบริหาร บริษัทหลักทรัพย์ โนมูระ พัฒนสิน จำกัด (มหาชน) ถ่ายภาพร่วมกันในพิธีลงนามสัญญาแต่งตั้งบริษัทหลักทรัพย์ โนมูระ พัฒนสิน เป็นที่ปรึกษาทางการเงิน
พร้อมเตรียมยื่นไฟลิ่งขอเสนอขายหุ้นสามัญเพิ่มทุนให้แก่ประชาชนเป็นครั้งแรก (ไอพีโอ) จำนวน 60 ล้านหุ้น หรือคิดเป็น 23.08% ของทุนจดทะเบียน ต่อสำนักงาน ก.ล.ต. โดยมีวัตถุประสงค์นำเงินไปใช้ในการขยายธุรกิจ พัฒนาคอนเท้นท์ใหม่ๆ พร้อมบุกตลาดอี-คอมเมิร์ซ ผ่านแอพฯ Mshopping และขยายการลงทุนไปยังตลาด AEC คาดว่าจะเข้าเทรดในตลาดหลักทรัพย์ เอ็ม เอ ไอ (mai) ได้ภายในปลายปีนี้ หรือในช่วงต้นปี  2559  นี้